Wikipediya:Portal

Zerrek. Portal çıçiyo? 
· Portalê Wikipediya Zazaki
· Waştışê Portali
· Portalo ideal
· Vıraştışê portali
· Ekibê portali

 Portal çıçiyo? 
Portali raveri wikipediya Lehki u Almanki de vıraziyao; serra 2005 de ê İngılızki, 2006 de zi ê Tırki veciyê. Portali nuştanê normali ra ciyaê, yew ra zêde nuştan gênê miyanê xo. Pê portalan hem wendoğ hem zi karberê Wikipediya şenê yew peyê mewzuy ra şorê, teqib kerê. Pê portalan nuşteyo ke karberi ya zi wendoği wanenê wikipediya de sero nuştanê nezdiyan bıvênên. Coka portali mewzuyan sero yew perra seri vırazenê, karberi şenê cı geyrê.

 Portalê Wikipediya Zazaki 
Portalê ke Wikipediya Zazaki de estê, perra portalan de ca gênê.

 Portalo hewl 
Yew portalo ideal ninan gêno xo miyan:
 Yew nuşteo pêroyi,
 Yew fotoğrafo pêroyi,
 Yew nuşteo weçinıte,
 Yew fotoğrafo weçinıte,
 Biyografi(y),
 Kategori(y),
 Mewzuy sero melumato pêroyi u linki,
 Linkê portalanê binan,
 Linkê wikiproceyan,
 Hemkariya heftey u ekibê vıraştışi.

 Vıraştışê portali 
Key karber wazeno yew portal vırazo, gani raveri teslağê portalê xo vırazo u perra portalê cemati ya zi eyniyê dewe ra wazo. Teslağê portalê ê karberi perra waştışê portali de hetê cematê wikipediya Zazaki ra werêniyenê, karberi portali sero fıkırê xo vanê. Merdım şeno portalanê binan bıgeyro u zey inan yew teslağê portali vırazo u wazo.

 Zerrekê portali 
 Çiyê ke gani karber ca do 
 Mewzu – Portal çı sero nuşiyao, gani karber bınuşo serê teslağê portali de. Eke mumkıno, şeno asayışi (resım u fotoğrafi) zi cı kero ke mewzuyê portali weş bıasê.
 Kategoriy - Kategoriyê ke bestiyenê mewzuyê portali gani teslağê portali de ca bıgê.
 Portalê nezdi - Portalê ke hetê zerreki ra teslağê portali ra nezdiyê, gani karber çımey cı do, cı kero.
 Mewzuy - Mewzuyê portali senê vıla benê, gani karber inan nuştey portali sero vıla kero, bınuşo ke karberi şenê bıresê inan.

 Çiyê ke tewsiya benê 
 Şablonê cıgeyrayışi - Portali vêşêr pê şablonê cıgeyrayışi vıraziyenê, tewsiya bena ke karber şablonê cıgeyrayışi bınuşo.
 Zerreko hewl - Tewsiya bena ke mewzuyo ke portal sero nusiyeno, nuştê mewzuyê ke hewlê, karber bıweçino, resımi, fotoğrafi, biyografiy cı kero.
 Şıma şenê se kerê - Letê 'şıma çı şenê kerê' mewzuyê portali sero merdımi yenê yewca, merdımi piya çiyê nusenê.
 Procê bıray - Procê ke bıraê mewzuyê portaliê, şenê ca bıgê miyanê portali de. Eke karber linkê inan bıdo, hewl beno.
 Şıma zanenê? - Zerrekê weşê ke nezdiyê mewzuyê portaliê, şenê ca bıgê zerrê portali de.

 Waştışê vıraştoğê teslağê portali 
Wikiprocey - Karber şeno yew ya zi yew ra zêde wikiproce cı kero. 
Xeberi - Xeberê ke mewzuyê portali ra nezdiyê, karber şeno ca bıdo.
Arşiw  - Vatış, made, asayış, fotoğraf şeno karber cı kero, link bıdo arşiwê ninan.
Ewro - Karber şeno letê 'tarix de ewro' ya zi 'na aşme' cı kero miyanê teslağê portalê xo. Eke mumkıno, şeno merdış, biyayış ya zi hedisê ke a roce biyê liste kero.

Kategoriye:Wikipediya
Kategoriye:Portali